Et regnvådt besøg fra SønderjyskE gav Hobro et enkelt point.

Hobro vandt godt nok 4-3 på gule kort, men det kunne de ikke bruge til så meget, for på måltavlen stod der 0-0, da et sjaskvådt opgør hjemme i Hobro mellem SønderjyskE og himmerlændingene blev fløjtet af. Dermed kunne Hobro sætte en enkelt point på kontoen, men det rækker ikke til at få dem væk fra superligaens sidsteplads. Med pointet når Hobro op på 16 point. det er lige så mange som Vejle og Vendsyssel, der indtager næstsidste-, og tredjesidstepladsen, men begge hold mangler en kamp, så de kan altså trække fra bundproppen, når de begge spiller søndag.